Държавен вестник, бр. 75, 2018 г., стр. 9

БРОЙ  75	
Д Ъ Р Ж А В Е Н  В Е С Т Н И К 	
СТР.  9  
контрол и сертификация с контролиращото 
лице; във формуляра се описват културите, 
използваните торове и средства за растителна 
защита съгласно приложение № 1;
2. протокол за пробовземане и резултати 
от анализ на почвени проби на всеки от 
парцелите, предложени за намаляване на 
преходния период, съгласно стойностите, 
посочени в Наредба № 3 от 2008 г., изслед­
ванията да са извършени от лаборатория, 
акредитирана съгласно ISO/IEC 17025/2017;
3. списък на парцели, предложени за 
намаляване на преходния период, с иден­
тификатор по КВС или кадастрална карта;
4. копие от дневниците на стопанството, 
които доказват, че площите са използвани 
от нетревопасни видове.
(2) Преходният период по ал. 1 може да 
бъде намален до шест месеца от датата на 
стартирането му.
Чл. 20. (1) В случаите по чл. 2, ал. 5, 
т. 7 към заявлението се прилага протокол 
за пробовземане и резултати от анализ на 
проби от лаборатория, акредитирана съгласно 
ISO/IEC 17025/2017, доказващи липсата на 
неразрешени за биологичното производство 
продукти.
(2) Максималният допустим срок за приз-
наване със задна дата е:
1. дванадесет месеца за съоръжения, които 
не могат да бъдат източвани, почиствани и 
дезинфекцирани;
2. шест месеца за съоръжения, които са 
източени или са преминали период на не­
култивиране.
Чл. 21. В случаите по чл. 2, ал. 5, т. 8 
към заявлението се прилагат:
1. копие на договор с регистриран вете­
ринарен лекар;
2. становище на ветеринарен лекар за 
необходимостта от връзването на животните.
Чл. 22. В случаите по чл. 2, ал. 5, т. 9 
към заявлението се прилагат:
1. при многогодишни култури:
а) план за преобразуване;
б) доказателства от оператора, съответно 
подизпълнителя, за постоянното разделяне 
на продукцията;
в) декларация от оператора, съответно 
подизпълнителя, че ще уведомява писмено 
контролиращото лице в срок до 5 дни преди 
прибиране и до 5 дни след приключване на 
събирането на реколтата;
г) доказателства от оператора, съответно 
подизпълнителя, за контролните мерки, по­
сочени в глави 1 и 2 от дял IV от Регламент 
(EО) № 889/2008 на Комисията;
2. за площи, използвани за образователни 
или научни програми, се прилагат докумен­
ти съгласно т. 1 с изключение на план за 
преобразуване;
3. при производство на семена, вегетативен 
размножителен материал и разсад се при­
лагат документи съгласно т. 1 с изключение 
на план за преобразуване;
4. при тревни площи:
а) декларация, че площите се използват 
единствено за паша;
б) списък по видове тревопасни животни, 
които ще пашуват на тях;
в) копие на дневник за мероприятията вър­
ху тревните площи, използвани за пашуване;
г) списък на всички видове тревопасни 
животни в стопанството: биологични, в 
преход и конвенционални;
5. при отглеждане на животни от един и 
същи вид, използвани за образователни или 
научни програми:
а) писмена информация за контролните 
мерки за отделяне на животни, продукти, 
тор, хранителни смески на всяка от едини­
ците; контролните мерки се съгласуват с 
контролиращото лице;
б) операторът, съответно подизпълни­
телят, уведомява контролиращото лице за 
всички произведени продукти, техните коли­
чества, приложени мерки за разделянето им 
и всяка доставка или продажба на животни 
и животински продукти.
Чл. 23. В случаите по чл. 2, ал. 5, т. 10 
към заявлението се прилагат:
а) документ за произход и възраст на 
пилетата и/или ярките;
б) декларация от продавача, че ярките, 
предназначени за снасяне на яйца, са отглеж­
дани съгласно разпоредбите на раздели 3 и 
4 от глава 2 от Регламент (ЕО) № 889/2008;
в) декларация от заявителя, че не прите­
жава други ярки в стопанството;
г) инспекторски доклад от последната 
проведена проверка на биологичното произ­
водство на фураж на стопанството, в което 
ще бъдат отглеждани ярките;
д) писмени доказателства за липса на 
достатъчно биологични птици или ярки.
Чл. 24. В случаите по чл. 2, ал. 5, т. 11 
към заявлението се прилагат:
1. доказателства от оператора, съответно 
подизпълнителя, относно необходимостта за 
използване на даден сорт, който е с голямо 
значение за неговото стопанство, при налични 
други сортове в базата данни по чл. 42, ал. 1;
2. декларации от производителя, че по­
севният и/или посадъчният материал и/или 
семена от картофи не са:
а) третирани с продукти за растителна 
защита, които не са вписани в Приложение II 
от Регламент (ЕО) № 889/2008;